L-awtur u l-produttur tal-films, William Peter Blatty, li rnexxilu jbeżża' l-miljuni b'wieħed mill-aktar films popolari li rebaħ numru ta' Oscars "The Exorcist" tilef ħajtu. Blatty miet il-Ħamis filgħaxija f'isptar Bethesda, Maryland. Kienet il-mara tiegħu Julie Alicia Blatty li ħabbret il-mewt tar-raġel tagħha li kellu 89 sena. William, kellu kanċer fid-demm magħruf bħala myeloma. Julie spjegat li din l-aħbar kerha ħaduha x-xahar li għaddha u li sfortunatament wara 33 sena miżżewġin tilfet l-imħabba ta' ħajjitha.